Landbou / Vraag / Skilpad dieet
Vra vir Faffa Skilpad dieet
Wat is 'n skilpad se dieet? Mag 'n mens 'n skilpad aanhou? Ek het onlangs een gered wat werkers in 'n sak rondgedra het. Antwoord
As jy 'n skilpad in Suid-Afrika wil aanhou, benodig jy 'n permit van natuurbewaring. Skilpaaie is herbivore. 'n Herbivoor se dieet bestaan hoofsaaklik uit groen plantmateriaal, grasse, blare, party soorte vrugte en groente. Energie word verkry deur bakteriële fermentasie van vesel. 'n Dieet laag in vesel lei tot loperinge ontlasting. Die dieet moet hoofsaaklik bestaan uit hoë vesel wat voorsien word deur gras, bossies, hooi en blaargroente (80% van die dieet). Ander groentes kan ongeveer 15% van die dieet uitmaak en vrugte moet nie meer as 5% van die dieet uitmaak nie. Verskaf so 'n groot verskeidenheid as moontlik van grasse en bossies. Sien lys van grasse in die aangehegte pdf hieronder.
Blaargroente sluit die volgende in: bindslaai, pietersielie, perdeblom, raap- en beetblare, blaarbeet, wortelblare, spinasie, bronslaai. Ander groentes sluit in: blomkool, witwortel, wortels, jong murgpampoentjie, patat, raap, skorsie. Vrugte sluit in: meloen, pruime, pynappel, mango, vye, druiwe, tamatie, appel, peer, aarbeie, framboos, komkommer, waatlemoen, en papaja.
Al die blaargroentes, ander groente en vrugte moet afgespoel word en in klein stukkies opgesny word en goed gemeng word waarna dit met 'n mineraal- en vitamien aanvulling bedek word voordat dit vir die skilpad gevoer word. 'n Voorbeeld van 'n mineraal- en vitamienaanvulling wat gebruik kan word, is Nutrobal (Vetark). Onthou dat direkte sonlig nodig is om vitamiene D3 te vorm wat nodig is om kalsium te absorbeer. Vars water moet beskikbaar wees vir die skilpad om te drink en in te bad. Verwysings:
1. Fleming G J. 2007. Reptile Nutrition – What's new? International Veterinary Information Service. www.ivis.org
2. The Merck Veterinary Manual [webblad] beskikbaar by http://www.merckvetmanual.com soos beskikbaar op 19 Januarie 2010
3. Information leaflet from Johannesburg Zoo.
Geskryf deur: Dr Sunelle Strydom (BVSc) (drsunelle@vodamail.co.za)
Kommentaar (20) "Skilpad dieet" monique	Dis verskriklik dat ons land se wild so uitgeroei word vir China se grille!!! En die regering weet presies wat aangaan, maar pleit "onskuldig"..!! Ek sal dit dan van nou af my taak maak om veral ons skilpaaie te red en te rehabilliteer… Wat aanbetref die mense wat so jaag op paaie in bewaringsgebiede, mag jy vir jou kry!! Ek het al baie diere, skilpaaie inkluis, sien doodle op paaie waar borde jou waarsku teen rondlopende wild en -met spoed-beperkings-, en met my eie oe gesien hoe jaag mense soos maniake en selfs van hulle jaag moedswillig op die ape af, sies vir jou! dis vieslik en wreed!! Mense wat nie die natuur respekteer nie, hoort nie op hierdie aarde nie en besef blykbaar nie: die natuur is ons suurstof, (die bome, plante en blomme saam met die bye vir bestuiwing), ons totale oorlewing(water),ons brandbestryders,- (die renosters EN die osoonlaag) ensovoorts: ensovoorts… Elke wese op hierdie aarde het n doel en die inmenging van die mens, spesifiek die VERWOESTER, het en sal n slegte nagevolg vir ons en ons nageslagte he. "Respekteer die natuur sodat die aarde kan oorleef", moet elke mens se motto wees!!! Word deel van bewarings organisasies en voed jou kinders daarin op… As ons nie WIL sien nie, sal ons blind bly en saam met die aarde vergaan!!! Lank lewe MOEDER AARDE!!!
22 Julie 2012 at 13:05	Connie	Ek stem volkome saam Mense wat diere mishandel moet op dieselfde manier mishandel word !!!!!!!
27 Desember 2012 at 08:47	Sylvia	Hi ek het n skilpaaitjie wat ek na baie reen voor my deur gekry het. Ek weet nie hoe hy daar gekom het nie. Daar is geen openinge van buite na binne. Ons bly al 10maande in die huis en is die eerste keer dat ek die skilpad sien. Waar sal hy vandaan kom? Groete Sylvia
4 Desember 2013 at 11:44	Elizabeth	Sylvia – dit kon moontlik mense wees wat 'n kleintjie weggevat het uit die natuur of mense wat (wederegtelik!) skilpaaie aanhou en die het dan eiers gelê en uitgebroei en natuurlik het die ou kleintjie toe die pad gevat! As enigiemand enige wilde diere kry wat seergekry het of wat by hul aangekom het en nie weet wat om t edoen, kontak ASB freemewildlife – hul website is http://www.freemewildlife.org of skakel hul by 011-8076993 of as dit dringend of na-ure is by 0835585658. Al is hul in Gauteng gebaseer sal hul kan help met raad of wie om te kontak. EN as jul gereeld by Woolies koop, kry asb 'n MySchool kaart – dis gratis en jy benoem jou gekose liefdadigheidsorganisasie en kies dan freemewildlife! Elke keer wat jy daar koop "swipe" jy jou kaart en hulle kry 'n persentasie van verkope – en dit kos jou absoluut niks! Hulle doen SULKE goeie werk – kyk geru sop hul website! SPREAD THE WORD! Dankie aan almal wat OMGEE en probeer bewaar!
2 Januarie 2014 at 10:54	Elizabeth	Sylvia, kyk gerus ook op http://www.oysterbayreserve.co.za – daar was juis 'n artikel oor skilpaaie en ook 'n kontaknommer in die kaap. Gaan na http://www.google.co.za (klik dan op Afrikaanse weergawe) en tik in bergskilpad. Daar sal verskeie "links" opkom en ondermeer een oor die "tuiste van die bergskilpad" – so-iets en die link is na bg website dan kom jy direk op die artikel.
2 Januarie 2014 at 11:00	hester	Hi ons het n skilpad uit die straat gered en huis toe gebring ek is vreeslik lief vir ha
En wil net hoor hoe ek kan maak om n pirmit te kry en ek het gelees so nou weet ek prisies
Wat om vir ha te gee om te eet ,ek vra net vir hulp nie diskrimenaasie nie asb dankie
20 Desember 2014 at 10:41	Maryna	Ons het 'n skilpad wat ek vermoed al ver gevorderd in jare kan wees, wat my bekommer is dat die snykant van di boonste deel van sy bek 'n reghoekige vergroeiing het, soveel so dat hy ni meer 'n deel van 'n appel kan afbyt ni, iets wat hy in begin Desember nog kon doen. Waar ek altyd 'n appel in kwarte, selfs helfdes gesny en vir hom gegee het moet ek dit nou in happie groottes breek. Hy kan darem nog blaarslaai self afbyt, maar ek weet ni of dit ouderdom is en/of 'n abnormale vergroeiing nie, en op watter manier ek die ou grote kan help nie??
11 Januarie 2015 at 20:50	Gerrie	Wil graag n skilpad aanskaf. Waar doen ek aansoek vr n permit? Ek in Vanderbijlpark. Groete en lkr dag. Gerrie.
14 Januarie 2015 at 12:09	natasha	kan iemand dalk vir my se of n luiperd skilpad artichokes kan eet of nie
3 Februarie 2015 at 12:03	Sonia	Ons het plek op Sttuisbaai en hier kom gereeld skilpaaie. Gewoonlik dieselfde een. Wil vir hom kos en water los, masr hy eet nooit did blasrslaaie nie en drink nie die water nie. Enige voorstelle?
3 Januarie 2016 at 16:50	Elize	Vraag
Hoe bepaal n mens n skilpad se ouderdom.
17 Januarie 2016 at 12:07	joulien	Goeie naand ek wil iemand aangee maar anoniem asb, hulle het 4 skilpaaie in n hok wat niks gras in het nie, die skilpaaie het nie vras water nie en het ook nie kos nie,die skilpaaie probeer uitkom en soos hulle probeer deur die draad spartel om aan die anderkant van die groen gras uit te kom maak hulle,hulle self seer van die skilpaaie se koppe is stukkend, pla my baie en ek wil die mense aan gee maar wees persoonlike reedes moet ek asb anoniem bly. Hoe doen ek dit? Asb dit moet vinnig gebeur anders gaan hulle dood gaan van honger!!
19 Februarie 2016 at 22:46	Jan Bezuidenhout	Joulien, kontak natuurbewaring of vra jou veearts om kontaknommers van die dept. te verskaf.
22 Februarie 2016 at 17:24	Deedee	Joulien, dit klink verskriklik, help die skillies asb. Jy kan seker die spca in hulle area ook probeer?
23 Februarie 2016 at 15:44	Mauritz	Hi hoe wet ek wat se geslag is n skilpad?
30 Maart 2016 at 18:26	martin	Die natuur is so fantasties jy moet dit kan wardeer en respekteer en as jy nie kan nie is jy baie dom
23 Mei 2016 at 15:47	Lizelle Koen	Hallo julle hoe bepaal n mens n skilpad se ouderdom? Kan iemand my dalk se? Baie dankie
lizelle.millard@gmail.com 31 Augustus 2016 at 22:21	Angelique	een van ons vriende se hond het gister met n skilpaaitjie by sy huis aan gekom. as ek die ringe op die ruggie tel sal ek se sy is 5 jaar oud